# **DECIZIA ETAPEI DE ÎNCADRARE**

## Nr. 65 din 27.06.2016

Ca urmare a notificării adresate de **RPL OS VALEA SADULUI RA**, cu sediul în Str. UNIRII, Nr. 32, Cisnadie, Judetul Sibiu, , privind **Planul de Amenajare a Fondului Forestier al Orașului Cisnădie, jud. Sibiu – UP 1 Cisnădie**, înregistrată la APM Sibiu cu nr. 10517/10.05.2016 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Sibiu**

* ca urmare a consultării autorităţilor publice participante în cadrul şedinţei Comitetului Special Constituit din data de 15.06.2016,
* în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**Planul de Amenajare a Fondului Forestier al Orașului Cisnădie, jud. Sibiu, titular** RPL OS VALEA SADULUI RA**,** prin RPL Ocolul Silvic Valea Sadului RA, cu adresa în Cisnădie, str. Unirii, nr. 32, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Justificarea prezentei decizii:**

În conformitate cu procesul verbal al Conferinţei a II- a de amenajare pentru fondul forestier proprietate publică și privată a orașului Cisnădie, administrat de Ocolul Silvic Valea Sadului, judeţul Sibiu, organizarea procesului de producţie şi protecţie s-a realizat pentru o suprafaţă de **4054,2** ha, constituită din:

* U.B. 1 Cisnădie cu Titlurile de Proprietate nr. 6/31.01.2002 și nr. 7/31.01.2002 emise de către Comisia Județeană pentru stabilirea dreptului de proprietate asupra terenurilor din Sibiu pentru suprafața de **3715** ha,
* drumuri forestiere retrocedate de la OS Avrig cu Proces Verbal de punere în posesie nr. 314/03.08.2006 eliberat de Primăria Cisnădie pentru o suprafață de **5,5** ha,
* drumuri forestiere retrocedate de OS Valea Cibinului cu Proces Verbal de punere în posesie nr. 315/03.08.2006 eliberat de Primăria Cisnădie, pentru suprafața de **12,6** ha,
* scoaterea definitivă din fondul forestier a suprafeței de **0,9** ha și introducerea în compensare a suprafeței de **2,9447** ha limitrof fondului forestier actual, conform Deciziei nr. 30/03.06.2010 emisă de I.T.R.S.V. Brașov,
* pășune împădurită inclusă în amenajament cu Hotărârea Consiliului Local al Orașului Cisnădie nr. 93/25.07.2001 în suprafață de **319,1** ha.

Amenajamentul cuprindeproprietatea Orașului Cisnădie, care față de amenajamentul anterior este mai mare cu 339,244 ha.

Amenajamentul silvic se aplică în perioada 2013-2022.

Obiectivele social-economice şi ecologice avute în vedere la elaborarea amenajamentului

* + Ecologice - conservarea pădurilor şi a echilibrului ecologic;
  + - protejarea şi conservarea mediului;
  + protecţia terenurilor şi solurilor contra eroziunii:
  + conservarea şi ameliorarea biodiversităţii;
  + echilibrul hidrologic;
  + asigurarea stării favorabile de conservare a habitatelor si a speciilor de importantă comunitară din cadrul siturilor Natura 2000 ROSCI0085 - Frumoasa şi ROSPA0043 - Frumoasa;
  + ocrotirea vânatului;
  + menţinerea nealterată a peisajului şi a climatului zonei.

Sociale - valorificarea forţei de munca locală.

Economice - optimizarea producţiei pădurilor;

- asigurarea producţiei de masă lemnoasă atât cantitativ cât şi calitativ;

- recoltarea raţională a fructelor de pădure, ciupercilor comestibile şi a plantelor

medicinale, etc.

Structura suprafeţelor pe natură de folosinţă este următoarea:

* + Terenuri acoperite de pădure – 4024,8 ha,
  + Terenuri care servesc nevoilor de producție silvică – 1,3 ha,
  + Terenuri care servesc nevoilor de administrație forestieră – 22,4 ha,
  + Terenuri afectate împăduririi (clasa de regenerare) – 5,7 ha,

Instalaţiile de transport rezultă din retrocedarea ulterioară a 10 drumuri forestiere cu o suprafață totală de 18.1 ha. Acestea asigură accesibilitatea fondului forestier în proporţie de 100% și fac parte din parcelele 135D – 144D. Nu se preconizează construirea altor drumuri. Suprafaţa fondului forestier amenajat este de 4054,24 ha.

Zonarea funcţională: Prin gruparea arboretelor, cuprinse în fondului forestier proprietate Orașului Cisnădie, jud. Sibiu, în raport cu funcțiile îndeplinite privind protecția mediului înconjurător, au rezultat următoarele categorii funcţionale a căror semnificaţie este prezentată în tabelul următor:

| Grupa funcţională | Tipul funcţional | Categoria funcţională | Suprafaţa  ha | Semnificaţia categoriei funcţionale |
| --- | --- | --- | --- | --- |
| 1 | IV | 1C | 1368,2 | Păduri de pe versanții râurilor și pâraielor din zonele montane și colinare, care alimentează lacurile de acumulare (T. IV) |
| 1 | II | 2A | 882,9 | Pădurile situate pe grohotişuri, pe terenuri cu eroziune cu alunecări active, pe terenuri cu înclinare mai mare de 35 grade, (T.II) |
| 1 | II | 2C | 59,7 | Benzi de pădure din jurul golurilor alpine (T. II) |
| 1 | II | 3f | 105,8 | Păduri situate la mare altitudine (>1600 m) în condiții foarte grele de regenerare (găuri de ger, stațiuni cu vânturi reci, etc. (T. II) |
| 1 | II | 4A | 92,1 | Păduri parc și alte păduri de recreere, de intensitate funcțională foarte ridicată din jurul Centrului de îngrijire pentru copii cu dezabilități Cisnădie. (T. II) |
| 1 | III | 4B | 26,8 | Păduri din jurul orașului Cisnădie și în perimetrul construibil al acestuia. (T.III) |
| 1 | II | 4E | 20,8 | Păduri de interes social din jurul monumentului istoric Cetatea Cisnădioara (T. II) |
| 1 | II | 5H | 71,7 | Păduri stabilite ca rezervații de semințe și resurse genetice forestiere (T.II) |
| 1 | II | 5L | 33,6 | Păduri zone de tampon la arboretului resursă genetică forestiera (T.II) |
| 1 | IV | 5M | 136,3 | Păduri incluse în sit Natura 2000, ROSCI0085 și ROSPA0043 Frumoasa (T.IV) |
| 2 | VI | 1B | 1232,6 | Păduri destinate să producă, în principal, arbori groși și foarte groși de calitate superioară pentru cherestea (T.VI) |

În scopul gospodăririi durabile a fondul forestier proprietate publică a orașului Cisnădie, în raport de obiectivele urmărite şi de funcţiile atribuite acestor păduri, au fost constituite categorii de subunităţi de gospodărire diferențiată după cum urmează :

**SUP.A** – codru regulat, sortimente obişnuite - 2791,8 ha

**SUP.M** – păduri supuse regimului de conservare deosebită – 1161,3 ha

**SUP**.**K** – păduri constituite ca rezervații de semințe – 71,7 ha.

**1. Caracteristicile planurilor şi programelor cu privire, în special, la:**

1. *a)* gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor. Principalele lucrări propuse în cadrul planului sunt:

Lucrări de îngrijire a arboretelor:

- curățiri – 12,9 ha / an,

- rărituri – 82,4 ha / an,

- degajări – 4,4 ha / an,

- tăieri de igienă – 2154,9 ha / an,

- tăieri de conservare – 26,3 ha / an.

Bazele de amenajare:

Regimul defineşte structura pădurii şi modul general în care se asigură regenerarea. Ținând seama de obiectivele ecologice şi social – economice stabilite, se menţine şi la actuala amenajare regimul codru regulat.

Compoziţia ţel a fost stabilită diferenţiat, după cum urmează:

* Compoziţia-ţel ce se adoptă este cea corespunzătoare tipului natural fundamental de pădure.

Exploatabilitatea – tehnică pentru arboretele din grupa a II – a funcțională, de producție pentru arboretele din grupa I-a funcțională luată în calcul la reglementarea producției. Vârsta medie a exploatabilității este de 110 ani.

Ciclul s-a stabilit pentru arboretul din SUP A luându-se în considerare următoarele aspecte:

* formaţiile şi speciile forestiere ce compun pădurea;
* media vârstei exploatabilităţii tehnice;
* productivitatea şi starea actuală a arboretului;
* funcţiile social-economice atribuite arboretului respectiv;
* s-a adoptat ciclul de 120 ani corespunzător atât sub raport ecologic cât şi economic.

Tratamente:

- tratamentul tăierilor progresive în făgete, făgete amestecate, gorunete,

- tratamentul tăierilor rase în parchete mici sau în benzi, urmate de împăduriri, în molidișuri pure și în arboret derivat sau slab productiv unde tăierile au caracter de refacere sau substituire.

Prin amenajament nu sunt prevăzute:

* lucrări care fac obiectul aplicării prevederilor H.G. nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare,
* realizarea de construcţii care să afecteze habitate sau specii prioritare de interes comunitar;
* utilizarea, stocarea, transportul, manipularea sau producerea de substanţe, materiale, deşeuri solide, noxe sau aerosoli care ar putea afecta speciile sau habitatele din siturile „Natura 2000”;
* realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape);
* lucrări care să ducă la inundarea terenurilor;
* activităţi sau lucrări care să afecteze direct sau indirect zonele de hrănire, reproducere sau migrare a speciilor de interes comunitar;
* crearea unor bariere care să ducă la izolarea reproductivă a vreunei specii de interes comunitar;
* nu se prevăd lucrări în scopul schimbării destinaţiei terenurilor sau lucrări de împădurire a unor terenuri pe care nu a existat anterior vegetaţie forestieră.

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele: în zonă nu sunt propuse alte planuri sau programe;

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile: amenajamentul îşi propune conservarea, protecţia şi îmbunătăţirea calităţii mediului, inclusiv conservarea habitatelor naturale şi a speciilor protejate;

d) problemele de mediu relevante pentru plan sau program: fondul forestier se suprapune cu situl Natura 2000, ROSCI0085 și ROSPA0043 Frumoasa pe o suprafaţă de 1777,7 ha reprezentând 43,85% din toată suprafaţa fondului forestier de 4054,2 ha.

e) relevanţa planului sau programului pentru implementarea legislaţiei naţionale şi comunitare de mediu: planul respectă dispoziţiile actelor normative în vigoare.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor:

Amenajamentul propune lucrări silvice care au ca scop:

* gestionarea durabilă a pădurii;
* creşterea capacităţii de producţie şi protecţie a pădurilor;
* conservarea şi ameliorarea biodiversităţii în scopul maximizării stabilităţii şi potenţialului polifuncţional al pădurilor.

În urma analizării Memoriului tehnic elaborat conform Ordinului nr. 19/2010 s-a concluzionat că prin aplicarea măsurilor propuse pentru menținerea statutului de conservare favorabilă a habitatelor și speciilor de interes comunitar se garantează realizarea unei gospodăriri durabile și conservative a pădurilor și că implementarea amenajamentului silvic nu va conduce la alterarea stării de conservare a niciunui tip de habitat de interes comunitar și a niciunei specii de interes conservativ din perimetrul siturilor Natura 2000 ROSCI0085 și ROSPA0043 Frumoasa. De asemenea, se constată că aplicarea amenajamentului silvic nu va afecta sub nicio formă integritatea sitului Natura 2000 ROSCI și ROSPA Frumoasa.

**Măsuri pentru menţinerea statutului de conservare favorabilă a speciilor şi habitatelor de interes comunitar:**

**măsuri propuse pentru menținerea/îmbunătățirea statutului de conservare favorabilă a habitatelor de interes comunitar:**

* folosinţele terenurilor din categoria “pădure” din amenajamentul trecut s-a menţinut şi acum, creând cadrul organizatoric şi administrativ pentru continuitatea arboretelor pe suprafaţa studiată,
* din punct de vedere al zonării funcționale, s-a ținut cont de suprapunerea cu siturile Natura 2000 ROSCI0085 și ROSPA0043 Frumoasa, impunând restricţii de aplicare a lucrărilor în vederea asigurării protecţiei,
* în SUP A, subunitatea de producție, s-au ales tratamente astfel încât să fie promovată regenerarea naturală din sămânță,
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* executarea lucrărilor de îngrijire la timp;
* acolo unde condiţiile staţionare sunt mai dificile sub raport ecologic, suprafeţele s-au inclus în subunitatea de producţie SUP M, tipul funcţional II şi se aplică doar lucrări de îngrijire, conservare şi igienizare;
* tăieri rase s-au prevăzut în cazul arboretelor derivate, a căror compoziţie nu este corespunzătoare tipurilor naturale de pădure, implicit a tipurilor de habitate ce fac obiectul conservării. Aceste suprafeţe s-au prevăzut a fi regenerate cu specii corespunzătoare tipurilor naturale;
* compozițiile de împădurire s-au stabilit în conformitate cu tipurile naturale de pădure,
* s-au prevăzut lucrări de ajutorare a regenerărilor naturale şi de îngrijire a seminţişurilor astfel ca arboretele regenerat să corespundă tipurilor de pădure naturală;
* o atenţie sporită se va acorda arboretelor din grupa I funcţională, de protecţie, prin creşterea stabilităţii ecosistemice şi asigurarea permanenţei pădurii în spaţiu şi timp;
* respectarea normelor de exploatare a masei lemnoase şi evitarea pe cât posibil a rănirii arborilor rămaşi pe picior sau a seminţişului în cazul tratamentelor;
* în paralel cu măsurile silvotehnice ce vizează arboretul se va ţine cont şi de celelalte specii de interes comunitar astfel: se recomandă păstrarea a 1-2 arbori uscaţi/ha (căzuţi la sol sau în picioare) pentru menţinerea biodiversităţii descompunătorilor şi pentru ca păsările să-şi poată instala cuiburile, se vor menţine bălţile, pâraiele, izvoarele etc. într-o stare care să le permită să îşi exercite rolul în ciclul de reproducere al peştilor, amfibienilor, insectelor;
* în măsura în care normele tehnice o permit, perioada de executare a lucrărilor silvotehnice să nu se suprapună cu perioada de reproducere a speciilor de animale sau a perioadei de cuibărit a păsărilor ce habitează în pădure;
* se vor menţine terenurile pentru hrana vânatului şi cele administrative la nivelul actual.

**măsuri propuse pentru menţinerea stării de conservare a populaţiilor de mamifere reducerea impactului asupra speciilor de mamifere**:

- evitarea exploatării masive a exemplarelor mature de fag care fructifică abundent;

* evitarea organizării unor parchete de exploatare în zonele în care vor fi identificate locurile de împerechere şi creştere a puilor, în perioada noiembrie-martie;
* evitarea organizării simultane a parchetelor de exploatare pe suprafeţe învecinate.
* în arboretul tânăr se va menţine şi un anumit procent de specii pionere care sunt folosite ca hrană pentru speciile de mamifere sălbatice;
* rotația ciclică a zonelor cu grade diferite de intervenție în timp și spațiu;
* se interzice organizarea unor parchete de exploatare în zonele favorabile existenţei unor bârloguri în perioada noiembrie - martie;

**măsuri propuse pentru reducerea impactului asupra speciilor de amfibieni şi reptile:**

* amenajarea sau menținerea unor bălţi 100– 200 mp favorabile speciilor de amfibieni, dar şi păsărilor şi liliecilor ca teren de hrănire.
* se vor evita: desecările, drenajul zonelor umede, bararea cursurilor de apă, depozitarea rumeguşului sau a resturilor de exploatare în zone umede, astuparea podurilor sau a podeţelor cu resturi de exploatare, utilizarea de substanţe chimice în procesul de combatere a unor dăunători ai pădurii, acțiuni care ar putea genera perturbări în creşterea şi dezvoltarea populaţiilor de amfibieni şi reptile.

**măsuri propuse pentru reducerea impactului asupra speciilor de peşti:**

* se vor evita tăierile în arboret situate pe malul râurilor şi pâraielor în care trăiesc speciile de interes comunitar. În situaţia în care acest lucru nu este posibil se va păstra o bandă, aşa numita zona tampon, de cel puţin 50 m pe ambele maluri în care nu se intervine cu tăieri;
* interzicerea traversării cursurilor de apă cu bușteni;
* interzicerea traversării cursurilor de apă de către utilajele folosite în procesul de exploatare lemnoasă;
* interzicerea depozitării rumeguşului, a resturilor de exploatare în albia cursurilor de apă;
* evitarea barării cursurilor de apă;
* evitarea utilizării de substanţe chimice în procesul de combatere a unor dăunători ai pădurii.

**măsuri pentru reducerea impactului asupra speciilor de nevertebrate**:

se va evita fragmentarea habitatelor, distrugerea habitatelor și degradarea habitatelor

**măsuri pentru reducerea impactului asupra speciilor de păsări**:

* adaptarea periodizării operaţiunilor silvicole şi de tăiere astfel încât să se evite interferenţa cu sezonul de reproducere al speciilor de animale sensibile, în special cuibăritul de primăvară şi perioadele de împerechere ale păsărilor de pădure;
* identificarea zonelor de împerechere, cuibărit şi creştere a puilor, în vederea protejării acestora în perioadele în care în pădure se execută lucrări silvice;
* evitarea exploatărilor forestiere în perioadele de împerechere, cuibărit şi creştere a puilor;
* reducerea activităţii de turism în pădure;
* evitarea alterării habitatelor din jurul adăposturilor şi a zonelor de împerechere, cuibărit şi creştere a puilor;
* păstrarea arborilor bătrâni, scorburoşi şi cu cuiburi în pădure;
* reconstrucţia cuiburilor a căror distrugere prin lucrările de exploatare nu poate fi evitată, cunoscut fiind, că păsările care au plecat nestingherite, revin la cuiburi, în cazul în care acestea sunt reconstruite;
* interzicerea păşunatului şi accesului câinilor în pădure, aceştia putând provoca perturbări semnificative în masa păsărilor, în mod deosebit, a acelora care cuibăresc la nivelul solului;
* asigurarea unei structuri relativ compacte a pădurii;
* instalarea de adăposturi şi cuiburi artificiale în arboretul tânăr;
* dezvoltarea zonelor de lizieră (minim 30 m de lizieră până la intrarea în pădure) şi organizarea de limite naturale de-a lungul drumurilor şi potecilor din pădure prin menţinerea plantelor ierboase perene înalte;
* excluderea folosirii pesticidelor, măcar în vecinătatea adăposturilor.

**măsuri pentru reducerea impactului asupra speciilor de plante**:

* se impune respectarea prevederilor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobate prin HG 49/2011, precum şi prevederile OUG 195/2005 cu modificările ulterioare, aprobate prin legea 154/2006 – Cap. VIII, Conservarea Biodiversităţii şi ariilor naturale.
* interzicerea depozitării masei lemnoase exploatate în zone în care aceste specii au fost identificate;
* evitarea colectării materialului lemnos pe traseele în care au fost identificate respectivele specii;
* se interzice amplasarea de rampe de încărcare în zone în care a fost raportată prezenţa speciilor de interes comunitar.
* păstrarea unor distanţe adecvate pentru a nu perturba speciile rare sau periclitate a căror prezenţă a fost confirmată;
* se interzice depozitarea rumegușului de exploatare în zone umede;
* traversarea pâraielor cu bușteni se va face obligatoriu pe podețe de lemn iar platformele primare și organizările de șantier vor fi amplasate la o distanță de minim 50 de metri de albia minoră a pâraielor.

b) natura cumulativă a efectelor: nu este cazul;

c) natura transfrontalieră a efectelor: nu este cazul;

d) riscul pentru sănătatea umană sau pentru mediu (de exemplu, datorită accidentelor):

Amenajamentul cuprinde, ţinând cont de vulnerabilitatea arboretului la acţiunea vântului şi zăpezii sau a altor factori dăunători, măsuri privind:

* protecţia împotriva doborâturilor şi rupturilor produse de vânt şi zăpadă;
* protecţia împotriva incendiilor;
* protecţia împotriva poluării industriale;
* protecţia împotriva bolilor şi dăunătorilor;
* măsuri de gospodărire a arboretelor cu uscare anormală;

În situaţia apariţiei unor calamităţi naturale, se propun următoarele măsuri:

* inventarierea şi punerea în valoare a masei lemnoase afectate de calamitate,
* semnalarea de către personalul silvic de teren prin rapoarte a apariţiei doborâturilor/ rupturilor de vânt sau de zăpadă şi a celorlalţi factori destabilizatori;
* organizarea exploatării cât mai urgente a materialului lemnos pentru evitarea degradării acestuia şi menţinerea stării fitosanitare a arboretelor limitrofe,
* materializarea pe harta UP-ului a suprafeţelor afectate de doborâturi/rupturi în masă sau
* dispersate, atacuri de dăunători biotici, pentru estimarea aproximativă a fenomenului;
* măsurarea suprafeţelor afectate de doborâturi sau rupturi de vânt în masă, atacuri de dăunători pe suprafeţe mari;
* în cazul unor atacuri de dăunători biotici se impune aplicarea unor lucrări de combatere a acestora în funcţie de dăunător ( tratamente chimice, amplasarea de curse feromonale, arbori cursă, etc.)
* curăţarea de resturi de exploatare a suprafeţelor în care s-au produs doborâturi şi rupturi de vânt în masă, atacuri mari de dăunători biotici;
* împădurirea suprafeţelor afectate de doborâturi şi rupturi în masă în termen în cel mult două sezoane de vegetaţie de la evacuarea masei lemnoase;
* pentru volumul recoltat din calamităţi se vor face precomtările necesare în sensul opririi de la tăiere a unui volum echivalent de produse principale din planul decenal.
* produsele rezultate din exploatarea arboretelor calamitate se consideră produse accidentale I (> 60 ani) sau II (< 60 ani) în raport cu vârsta arboretelui calamitat;
* în cazul arboretelor calamitate cu vârsta > 60 ani, volumele aferente produselor accidentale se precompletează (se înlocuiesc volumele cu volume echivalente de lemn prevăzute a fi recoltate din arboretele incluse în planurile decenale de recoltare a produselor principale);
* prin precompletare, se exclud de la tăiere suprafețe din planul decenal de recoltare a produselor principale pentru a nu se depăși posibilitatea de recoltare calculată în amenajament;
* produsele accidentale II (provenite din arboretele calamitate cu vârste < 60 ani) nu se precompletează lucrările de îngrijire stabilite în amenajament urmând a fi executate în continuare conform planificării inițiale. Personalul silvic al ocolului va desfășura activități de prognoză a atacului dăunătorilor biotici și va aplica măsuri de combatere a acestora dacă este cazul;
* la amplasarea parchetelor se va ține cont de direcția vânturilor predominante;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* dacă în urma calamității rezultă goluri neregenerate se planifică lucrările de regenerare cu stabilirea formulei de împădurit cu specii caracteristice tipului natural de pădure;

e) mărimea şi spaţialitatea efectelor (zona geografică şi mărimea populaţiei potenţial afectate):

* suprafaţa fondului forestier ce face obiectul planului este de **4054,2** ha.

f) valoarea şi vulnerabilitatea arealului posibil a fi afectat, date de:

    (i) caracteristicile naturale speciale sau patrimoniul cultural

    (ii) depăşirea standardelor sau a valorilor limită de calitate a mediului

    (iii) folosirea terenului în mod intensiv

* nu este cazul;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: conform celor specificate la pct. 2 a.

**Condiţiile de realizare a planului:**

* amenajamentul silvic va fi revizuit în mod obligatoriu în termen de 12 luni de la aprobarea planului de management, conform O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată cu modificări şi completări prin Legea nr. 49/2011;
* corelarea prevederilor Amenajamentului silvic cu legislația specifică aplicabilă în Ariile protejate în Romania și cu Normele Tehnice pentru Amenajarea Pădurilor aplicabile în România;
* se vor respecta condiţiile din Avizul favorabil nr. 51/09.06.2016 emis de către Consiliul Județean Alba, Administraţia Sitului de Importanţă Comunitară ROSCI0085 și ROSPA0043 Frumoasa care specifică următoarele:
* promovarea şi perpetuarea tipului natural fundamental de pădure în suprafeţele cu habitate de importanţă comunitară;
* menţinerea terenurilor pentru hrana vânatului şi a terenurilor administrative la stadiul actual evitându-se împădurirea acestora,
* rampele de depozitare a materialului lemnos vor ocupa suprafeţe cât mai reduse şi vor fi delimitate în teren conform normelor în vigoare,
* evitarea păşunatului în pădure şi reducerea la minim a trecerii turmelor de animale prin arboret,
* respectarea prevederilor legii în vigoare cu privire la conservarea şi protecţia speciilor de floră şi faună sălbatică,
* colaborarea cu instituţiile abilitate în vederea interzicerii folosirii ATV – urilor, motocicletelor şi autoturismelor în habitatele naturale,
* conservarea unor arbori izolaţi, maturi, uscaţi sau în descompunere care constituie un habitat potrivit pentru ciocănitori, păsări de pradă, insecte şi numeroase plante inferioare ,
* sunt interzise deteriorarea sau/şi distrugerea locurilor de reproducere ori de odihnă a păsărilor,
* sunt interzise uciderea sau capturarea intenţionată a păsărilor, indiferent de metoda utilizată,
* în cazul lucrărilor de întreţinere obiective, antreprenorul va delimita zona de lucru pentru a preveni distrugerea habitatelor,
* executarea lucrărilor de regenerare la momentul oportun;
* noile regenerări se monitorizează cel puțin cu ocazia controlului anual pentru a stabilii necesitatea intervenției cu completări;
* noilor regenerări li se aplică lucrări de îngrijire a culturilor astfel încât acestea să încheie starea de masiv la momentul potrivit;
* promovarea compozițiilor de regenerare apropiate de cele ale tipurilor natural fundamental de pădure, iar în cazul regenerărilor artificiale folosirea materialului semiologic de proveniență locală;
* menţinerea şi sporirea adecvată a resurselor forestiere dar în acelaşi timp conservarea biodiversităţii în cadrul ecosistemelor forestiere;
* în cazul derogărilor de la prevederile amenajamentului silvic se va notifica administratorul sitului şi se vor transmite propunerile privind modificările soluţiei tehnice;
* menţinerea şi încurajarea funcţiilor productive ale pădurii (lemnoase şi nelemnoase);
* menţinerea şi sporirea adecvată a funcţiilor de protecţie în gospodărirea pădurilor (în special referitoare la sol şi apă);
* menţinerea altor funcţii şi condiţii socio-economice;
* se vor eşalona tăierile pe suprafeţe mici pentru a permite refugiul animalelor în zonele neafectate de tăieri;
* conservarea arborilor izolaţi, maturi, uscaţi sau în descompunere care constituie un habitat potrivit pentru ciocănitori, păsări de pradă, insecte şi numeroase plante inferioare (fungi, ferigi, briofite, etc.);
* în tot arboretul în care s-au propus rărituri sau curăţiri, compoziţiile ţel şi compoziţiile de regenerare vor fi adaptate pentru a asigura compoziţia tipică a habitatelor – în unităţile amenajistice propuse pentru completări, împăduriri sau promovarea regenerării naturale;
* se impune respectarea cu stricteţe a prevederilor O.U.G. nr. 57/2007 cu modificările şi completările ulterioare, precum şi a prevederilor O.U.G. 195/2005 cu modificările şi completările ulterioare, aprobată prin Legea 256/2006 – Capitolul VIII – Conservarea biodiversităţii şi arii naturale protejate;
* se va notifica Agenţia pentru Protecţia Mediului Sibiu în situaţia în care intervin modificări de fond față de documentația care a stat la baza emiterii prezentei decizii.

**Documentaţia conţine:**

* Notificarea RPL OS VALEA SADULUI RA înregistrată la Agenţia pentru Protecţia Mediului Sibiu cu nr. 10517/10.05.2016,
* Procesul verbal al Conferinței a II-a de amenajare privind „Amenajamentul Fondului Forestier proprietatea orașului Cisnădie” din 21.02.2013 depus pe pagina Web APM SIBIU pe data de 17.05.2016,
* Amenajamentul Silvic – forma electronică;
* Anunţuri publice;
* Dovada plăţii tarifului: O.P. 309/10.05.2016 cu suma de 500 lei,
* Memoriu pentru evaluarea adecvată, elaborat conform Ordinului nr. 19/2010;
* Avizul favorabil nr. 51/09.06.2016 emis de către Consiliul Judetean Alba, Administratorul Sitului de Importanţă Comunitară, ROSPA0043 și ROSCI0085 Frumoasa.

**Monitorizarea implementării planului:**

* monitorizare permanentă a măsurilor propuse pentru reducerea impactului asupra habitatelor și speciilor de interes comunitar, în vederea aplicării lor corecte, complete și la timp,
* monitorizarea modului în care se respectă prevederile amenajamentului,
* monitorizarea modului în care se pun în practică prevederile amenajamentului,
* monitorizarea respectării legislației de mediu

**Obligaţiile titularului:**

* Titularul are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
* Respectarea prevederilor din avizul administratorului ariilor naturale protejate.
* Respectarea legislaţiei de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:** elaborarea primei versiuni a planului a fost mediatizată de titular în mass media (publicații ziar: 10.05.2016 și 13.05.2016); anunțul deciziei etapei de încadrare a fost publicat în mass media de titular (16.06.2016) și pe site A.P.M. Sibiu în 16.06.2016

Nu au fost înregistrate observații din partea publicului.

**Planul urmează să fie supus procedurii de adoptare fără aviz de mediu**.

**Prezenta decizie a fost emisă în 3 (trei) exemplare originale, fiecare având un număr de 12 ( doisprezece) pagini, semnate şi ştampilate:**

* **1 ex. pentru solicitant, 2 ex. se arhivează la A.P.M. Sibiu.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV, ŞEF SERVICIU AVIZE,**

**Ionel Stelian NAICU ACORDURI, AUTORIZAȚII, Ruxandra HAȘEGAN**

**ÎNTOCMIT,**

**Ing. Gabriela BELAŞCU**